《雪和佩之韵上元后一日》
明代·李东阳

天风吹雪下鳌山，天上仙郎白玉颜。云母屏风春卷幔，水精宫阙夜开关。

光疑素月鸦初动，路绕层空鹤乍还。冰溜堕檐真欲滴，风花满树若为攀。

诗才绝妙君堪比，酒价从高我未悭。净扫柴门无好客，草堂幽处不胜閒。

作者简介：李东阳（1447年－1516年），字宾之，号西涯，谥文正，明朝中叶重臣，文学家，书法家，茶陵诗派的核心人物。湖广长沙府茶陵州（今湖南茶陵）人，寄籍京师（今北京市）。天顺八年进士，授编修，累迁侍讲学士，充东宫讲官，弘治八年以礼部侍郎兼文渊阁大学士，直内阁，预机务。立朝五十年，柄国十八载，清节不渝。文章典雅流丽，工篆隶书。有《怀麓堂集》、《怀麓堂诗话》、《燕对录》。